Vrou glo aangerand tydens Cosatu-betogingsDie foto is deur @RobertBradley_2 op Twitter gelaai. ŉ Polisiewoordvoerder, brig. Thulani Ngubane, sê die 25-jarige vrou is glo aangerand nadat sy na bewering ŉ 43-jarige man raakgery het. “Die vrou was op pad na haar kantoor waar die strate afgeblok was weens die staking en verkeer is herlei.” ŉ Groep betogers het glo die vrou se voertuig gevolg nadat sy glo die man raakgery het. “Hulle het die vensters van haar motor stukkend geslaan voor hulle haar glo uit die motor geruk en aangerand het.” Twee polisiebeamptes het gesien wat gebeur, en het die vrou na die polisiestasie geneem. “Haar motor is deur die betogers omgekeer.” Ngubane sê ŉ saak van opsetlike saakbeskadiging word ondersoek rakende die skade aan die vrou se voertuig. Hy sê ŉ saak van roekelose en nalatige bestuur word ook ondersoek rakende die ongeluk waarin die voetganger beseer is.